[{"text_idx": "#000001", "text": "Isikuandmed? Palun andke mulle nimekiri!\n#2 \u2013 Isikuandmete kaardistus (registri ta\u0308itmine)"}, {"text_idx": "#000002", "text": "Isikuandmed? Palun andke mulle nimekiri!"}, {"text_idx": "#000003", "text": "#2 \u2013 Isikuandmete kaardistus (registri ta\u0308itmine)"}, {"text_idx": "#000004", "text": "GDPRi eesma\u0308rk on kaitsta u\u0308ksikisiku \u2013 sinu ja minu \u2013 isikuandmeid. Seaduse mo\u0303te on anda igale inimesele kontroll selle u\u0308le, mis sinu andmetega tehakse ning juhul kui sulle see tegevus ei meeldi ja sa pole sellega no\u0303us, siis on sul o\u0303igus no\u0303uda see tegevus lo\u0303petada. See ko\u0303lab ju ha\u0308sti?"}, {"text_idx": "#000005", "text": "Muidugi ei ole sul oma andmete u\u0308le ta\u0308ielikku ja absoluutset o\u0303igust, siin on omad seadustest tulenevad piirangud nagu nt politsei, meditsiini jm riiklikud tegevused. Lihtsustatult vo\u0303ib o\u0308elda, et seadustest tulenevad no\u0303uded ja\u0308a\u0308vad lo\u0303viosas samaks ehk seadused on no\u0308 GDPR-ist tugevamad, aga ko\u0303ik mis toimub inimeste andmetega erasektoris on nu\u0308u\u0308d palju rangematele reeglitele allutatud kui varem. Po\u0303himo\u0303te eraisiku andmeid la\u0308bipaistvalt ja turvaliselt kasutada kehtib aga u\u0308htlaselt ko\u0303igile \u2013 nii avalikule kui erasektorile."}, {"text_idx": "#000006", "text": "Na\u0308iteks on politseil, maksuametil jt endiselt ta\u0308ielik o\u0303igus sinu andmetega tegeleda kui nad ja\u0308rgivad oma tegevusele kehtestatud seaduseid. Sul ei ole kuidagi vo\u0303imalik end uhke kaarega ko\u0303ikjalt riigi infosu\u0308steemidest kustutada, see oleks absurdne."}, {"text_idx": "#000007", "text": "Ku\u0308ll aga saad sa va\u0308ga palju ette vo\u0303tta selles osas, mida teevad sinu andmetega sulle eri teenuseid pakkuvad ettevo\u0303tted: poed ja e-poed, telekommunikatsiooni firmad, turundusfirmad, reisifirmad, jne."}, {"text_idx": "#000008", "text": "Inimestena me tavaliselt ei soovi, et firma, kellele ma oma andmed usaldasin, mu\u0308u\u0308ks vo\u0303i saadaks need valimatult u\u0308ksko\u0303ik kellele edasi, ka\u0308ituks nendega hooletult ja muudaks need kurjategijatele lihtsaks saagiks, hakkaks sind massiivselt otsepostitustega pommitama ja muud sellist, mida sa no\u0308 pole tellinud."}, {"text_idx": "#000009", "text": "Inimeste privaatsuse piirid on igau\u0308hel erinevad ja sul on o\u0303igus neid piire ise seada. Mulle meeldib siinkohal Euroopa Komisjoni presidendi Jean-Claude Junckeri tsitaat:"}, {"text_idx": "#000010", "text": "\u201cPrivaatsus on Euroopas oluline. See on inimva\u0308a\u0308rikuse ku\u0308simus.\u201d"}, {"text_idx": "#000011", "text": "GDPR seaduse ja\u0308rgi on sul fu\u0308u\u0308silise isikuna teenusepakkuja juures o\u0303igus no\u0303uda ja\u0308rgmiseid tegevusi:"}, {"text_idx": "#000012", "text": "tutvuda oma andmetega (saada koopia) ja infoga, kuidas neid to\u0308o\u0308deldakse (Art 15)\noma andmete parandamist (Art 16)\noma andmete kustutamist nii, et neid ei saa enam sinu isikuga siduda (Art 17)\noma andmete to\u0308o\u0308tlemise peatamist nii et andmed ja\u0308a\u0308vad alles, aga neid ei kasutata (Art 18)\nandmete muutumisest tuleb teavitada ka neid ettevo\u0303tteid, kellele on andmeid edasi saadetud (Art 19)\noma andmete eksporti masinloetaval kujul (Art 20)\nei tohi teha sinu suhtes suure mo\u0303juga otsuseid automatiseeritult, nt profiilianalu\u0308u\u0308si po\u0303hjal (Art 22)"}, {"text_idx": "#000013", "text": "Oluline on ta\u0308hele panna, millises rollis sa parajasti oled: eraisik ja ettevo\u0303tte esindaja on kaks erinevat rolli ja ettevo\u0303tte esindajale (ega u\u0308ldse ettevo\u0303tetele) GDPR o\u0303igused ei kehti. Kui kasutad mingist teenust firmana ja mitte eraisikuna, siis GDPR sind teenusepakkuja suhtes ei puuduta. (Ku\u0308ll aga puudutab seadus sind kui to\u0308o\u0308andjat, aga sellest ra\u0308a\u0308gin hiljem po\u0303hjalikumalt.)"}, {"text_idx": "#000014", "text": "GDPR loob inimestele o\u0303igused ja ettevo\u0303ttetele ja organisatsioonidele kohustused. Mida suuremas koguses ja mida tundlikumaid isikuandmeid ettevo\u0303te to\u0308o\u0308tleb, seda suuremad on kohustused."}, {"text_idx": "#000016", "text": "Vo\u0303ib julgelt o\u0308elda, et suurettevo\u0303tted kes hoiavad massiivselt eraisikute andmeid, on GDPRi peamine murelaps. Kuidas tagada, et suurkorporatsioonid sinu andmetega ei omavolitse? Kas nad to\u0303esti vo\u0303ivad mu andmetega teha ko\u0303ike mis va\u0308hegi pa\u0308he tuleb? Kuidas ma saan ta\u0308pselt teada mida nad teevad? Kes vastutab andmelekete eest mis minu privaatsed andmed kogu maailmale ka\u0308ttesaadavaks muutuvad?"}, {"text_idx": "#000017", "text": "Neid ja teisi privaatsusega seotud muresid pu\u0308u\u0308ab GDPR Euroopa kodanike jaoks reguleerida ja teha seda maksimaalselt jo\u0303uliselt. To\u0303tt-o\u0308elda oli selleks ka viimane aeg, sest meie meedia on ta\u0308is uudiseid, kus inimeste andmeid on jo\u0303hkralt kuritarvitatud erinevaks manipuleerimiseks ja inimesed on selle vastu kaitsetud."}, {"text_idx": "#000018", "text": "Kuna tegu on Euroopa Liidu seadusega ja globaalsed suurettevo\u0303tted asuvad va\u0308ljaspool Euroopat, siis no\u0303uab GDPR spetsiaalselt, et seadus kehtib ka neile firmadele, kes pakuvad oma teenust Euroopa Liidu kodanikele, u\u0308ksko\u0303ik kus nad maailmas tegelikult asuvad \u2013 sh Facebook, Google, Apple jt. Nii et kui suurettevo\u0303tted ei taha oma Euroopa turgu kaotada (osad on a\u0308hvardanud siit GDPRi pa\u0308rast lahkuda ku\u0308ll), siis nad peavad end viima GDPR seadusega koosko\u0303lla. Enamus globaalseid suurfirmasid (jah, isegi Facebook) on oma peatsest vastavusest (GDPR compliance) ka juba teatanud."}, {"text_idx": "#000019", "text": "GDPR seaduse loojad on oma so\u0303nul va\u0308hemalt pu\u0308u\u0308dnud teha va\u0308ikeettevo\u0303tjate kohustused vo\u0303rreldes suurettevo\u0303tetega kergemaks, aga reaalsuses see paraku to\u0303ele eriti ei vasta. Va\u0308ikeettevo\u0303tete jaoks on andmekaitsega seotud kohustuste hulk kasvanud hu\u0308ppeliselt suureks, mis paneb nad kahtlemata keerulisse olukorda."}, {"text_idx": "#000020", "text": "Sellest hoolimata tasuks meeles hoida, et uue seaduse mo\u0303te on kaitsta eraisikuid, sh ka sind \u2013 va\u0308ikeettevo\u0303tte omanikku \u2013 olukordades, kus sa tegutsed mitte firma esindajana vaid eraisikuna. See mo\u0303te vo\u0303iks o\u0303igustatud no\u0308rdimust halduskoormuse kasvu u\u0308le natuke leevendada ja sellest vo\u0303iks ka oma tegevustes la\u0308htuda."}, {"text_idx": "#000021", "text": "Inimestel on ta\u0308iesti o\u0303igustatud ootus, et sa pu\u0308u\u0308ad ettevo\u0303tte omanikuna nende andmeid hoida nii ha\u0308sti ja turvaliselt kui sa suudad, ei tee nend selja taga \u201cpa\u0308tti\u201d ja isetegevust ning annad neile avatult teada, mida ja miks sa nende andmetega teed. Siinkohal va\u0308ikeettevo\u0303tted lihtsalt peavad oma mo\u0303tteviisi muutma, sest inimeste andmed ei ole automaatselt nende omand vaid inimeste endi omad."}, {"text_idx": "#000022", "text": "Jah vo\u0303ib mo\u0303elda, et \u201cah, mina siin pingutan ja teen asjad korralikult a\u0308ra, kulutan aega ja energiat, aga vaata \u2013 need teised teevad ju mida ise tahavad?!\u201d"}, {"text_idx": "#000024", "text": "Minu no\u0303uanne va\u0308ikeettevo\u0303tte omanikele ja juhtidele on uue seadusega end po\u0303hijoontes kurssi viia ja teha a\u0308ra minimaalne ha\u0308davajalik kogus andmekaitse tegevusi. Kogu teema ignoreerimine on ko\u0303ige kehvem valik mida sa teha saad. Mis puudutab teisi, siis nagu o\u0308eldakse \u2013 Igal oinal oma Mihklipa\u0308ev \ud83d\ude42"}, {"text_idx": "#000025", "text": "Miks see blogi kasulik vo\u0303iks olla?"}, {"text_idx": "#000026", "text": "Leave a Reply Cancel reply"}, {"text_idx": "#000027", "text": "Your email address will not be published. Required fields are marked *"}, {"text_idx": "#000029", "text": "This site uses Akismet to reduce spam. Learn how your comment data is processed."}, {"text_idx": "#000031", "text": "GDPR tegevusplaan \u2013 To\u0308o\u0308andja ja to\u0308o\u0308tajad\nGDPR tegevusplaan #2 \u2013 Isikuandmete kaardistus (registri ta\u0308itmine)"}, {"text_idx": "#000033", "text": "Please leave this field empty."}]